AKP เฮ! กำไร Q2/59 พุ่ง 62% หลังรายได้กำจัดกากอุตสาหกรรมเพิ่มขึ้น
AKP เฮ! กำไร Q2/59 พุ่ง 62% มาที่ 18.08 ลบ. จากปีก่อนกำไร 11.19 ลบ. หลังรายได้จากการกำจัดกากอุตสาหกรรมเพิ่มขึ้น ขณะที่ช่วง 6 เดือนมีกำไร 30.33 ลบ. โต 26% จากปีก่อน 24.14 ลบ.
10 ส.ค. 2559

บริษัท อัคคีปราการ จำกัด (มหาชน) หรือ AKP รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 18.08 ล้านบาท หรือมีกำไรสุทธิ 0.04 บาทต่อหุ้น เพิ่มขึ้น 62% จากช่วงเดียวกันของปีก่อนที่มีกำไรสุทธิ 11.19 ล้านบาท หรือมีกำไรสุทธิ 0.03 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 30.33 ล้านบาท หรือ 0.08 บาทต่อหุ้น เพิ่มขึ้น 26% จากช่วงเดียวกันของปีก่อนที่มีกำไรสุทธิ24.14 ล้านบาท หรือ 0.06 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้น เนื่องจากรายได้จากการให้บริการกำจัดกากอุตสาหกรรม เฉพาะไตรมาส 2 เพิ่มขึ้น จากการเพิ่มขึ้นของรายได้เกิดจากปริมาณกากอุตสาหกรรมที่รับกำจัดเพิ่มขึ้น ขณะที่รายได้จากการให้บริการ และรายได้อื่นเพิ่มขึ้น